**(1350) ПРОЦЕДУРА ЗА ИЗГОТВЯНЕ НА ЗДРАВНА ОЦЕНКА НА СЕДМИЧНИТЕ УЧЕБНИ РАЗПИСАНИЯ НА УЧЕНИЦИ**

**Нормативна уредба:**

Наредба № 10 / 19 юни 2014 г. за здравните изисквания при изготвяне и спазване на седмичните разписания, издадена от Министерство на здравеопазването обн. ДВ, бр. 54 от 01.07.2014 г., изм. ДВ, бр.69 от 26.08.2022 г.

**Цел на процедурата:**

Процедурата има за цел да регламентира оценката за съответствие на учебните разписания със здравните изисквания в училищата на територията на областта.

**Осъществяване на процедурата:**

1. ***Компетентни органи***

Оценката на седмичните разписания на учениците се утвърждава от Директора на РЗИ –Благоевград

1. ***Необходими документи***
2. Заявление *по образец*, в което се попълват:

 - Брой паралелки

 - Брой ученици в училището

- Заявлението може да бъде подадено на място, по електронен път или устно.

Заявлението, заедно с приложените документи могат да се  подават на място  в Центъра за административно обслужване - гр. Благоевград, ул. “Братя Миладинови” № 2;

- устно в Центъра за административно обслужване, за което служител  съставя протокол;

- със заявление и приложени документи  по пощата/лицензиран пощенски оператор на адрес (разходите за доставка са за сметка на заявителя на услугата.);

- по електронен път на адрес - rzibl@rzibl.org;

- чрез Системата за сигурно електронно връчване  - изисква се КЕП и профил в Системата

*Прилагат се следните документи:*

1. Учебна програма в два еднообразни екземпляра, подписани и подпечатани от директора на училището.

2. Документ за платена държавна такса.

3. Съгласно изискванията на чл.4, ал.1, т.3. - Да се представят учебните планове утвърдени от Началника на РИО - Благоевград.

4. Уведомление до РЗИ - Благоевград по чл.6, ал.4 за причините, поради които не могат да бъдат спазени изискванията на чл.6, ал.1 и ал.2.

**III.*****Държавни такси:***

 - Държавна такса: 18 /осемнадесет/ лева; За всяка промяна на седмичното учебно разписание също се заплаща държавна такса 18 лв.

 - Нормативно основание: Приложение 4 към чл. 29г на Тарифата за таксите, които се събират от органите на държавния здравен контрол и националните центрове по проблемите на общественото здраве по Закона за здравето

 - Срок за плащане: едновременно с подаване на Заявлението.

 - Начин на плащане: Таксата можете да заплатите в брой или с карта на касата в РЗИ – Благоевград, както и по банковата сметка на инспекцията.

**IV. *Вътрешен ход на процедурата:***

|  |  |
| --- | --- |
| **Център за административно обслужване (ЦАО)** | **Административни звена, обслужващи издаването на акта „Бек” офис** |
| **Дирекция "Административно-правно, финансово и стопанско обслужване"****приемно време:**от 08:30 ч. до 17:00 ч. - всеки работен ден,за контакти телефон 073/83 28 26,email: rzibl@rzibl.org | **Дирекция "Обществено здраве"****отдел "ПБПЗ"****приемно време:**от 8:30 ч. до 12:00 ч. и от 12:30 ч. до 17:00 ч. - понеделник и петък |

*В случаите, когато в служебните помещения има потребители на административни услуги в края на обявеното работно време, работата на звеното продължава до приключване на тяхното обслужване, но не повече от два астрономически часа след обявеното работно време*

1. ***Действия на Центъра за административоно обслужване на РЗИ- Благоевград****:*

Директорът на училището или упълномощено от него лице представят в ЦАО на РЗИ – Благоевград необходимите документив 10-дневен срок след началото на първия, съответно на втория учебен срок и до 5 дни след всяка промяна на седмичното учебно разписание, утвърденото от директора на училището. Директорът на училището или упълномощено от него лице попълва заявление /по образец/, което получава входящ номер и се насочва за резолюция от директора на инспекцията. В съответствие с резолюцията на директора, преписката се насочва служебно за резолюция от директор на дирекция "Обществено здраве" и за изпълнение - към здравния инспектор, осъществяващ оценка на здравните изисквания за седмичните разписания.

Образуваната преписка, окомплектована с двата екземпляра на седмичните разписания, се предава в дирекция "ОЗ" за изготвяне на здравна оценка на разписанието и провеждане на здравен контрол.

***2. Действия в Д“ОЗ“ на РЗИ – Благоевград****.* В 15-дневен срок от датата на представянето на седмичните разписания в РЗИ - Благоевград, се изготвя протокол за оценка на седмичното учебно разписание в 3 екземпляра по образец, съгласно приложението към Наредба № 10 / 19 юни 2014 г. за здравните изисквания при изготвяне и спазване на седмичните разписания. Протоколите се подписват от инспектора извършил оценката, съгласуват с директор РЗИ и се поставя печат на РЗИ. Първият протокол се представя на директора на училището, вторият на регионалния инспекторат по образование, а третия се съхранява в РЗИ.

Седмичните учебни разписания се оценяват за всяко училище на базата на съответствието им с изискванията на наредбата. Оценката на седмичните учебни разписания се извършва чрез оценяване на дневните разписания за всяка паралелка.

Седмичните учебни разписания, които отговарят на изискванията на наредбата се заверяват с печет на РЗИ и подпис на оценяващото длъжностно лице. Заверените седмичин учебни разписания заедно с протокола за оценка на седмичното учебно разписание се представят на директора на училището. Седмичинте учебни разписания, които не отговарят на изискванията на наредбата се изпращат обратно в училището с протокол за оценка на седмичното учебно разписание, в които се посочват несъответствията и препоръките. Директорите на училищата представят коригираните в съответствие с дадените препоръки седмични учебни разписания в РЗИ - Благоевград до 5 дни от получаването на документите по ал. 3.

Седмичното разписание не се приема в следните случаи: липса на подпис на директора и печат;

Готовият документ се получава в Центъра за административоно обслужване РЗИ – Благоевград, по данни за входящ номер на заявлението - лично от заявителя или от упълномощено от него лице, срещу подпис.

***Примерни образци и формуляри***

Заявление по образец.

**Банковата сметка на РЗИ-Благоевград се намира на уеб сайта в рубриката** [**«Контакти»**](https://www.rzibl.org/?page_id=371)

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: rzibl@rzibl.org

www.rzibl.org